
	[bookmark: _Hlk530732304]Projekto pavadinimas:
	Joniškio Algimanto Raudonikio meno mokyklos atnaujinimas Nr. 09.1.3-CPVA-R-725-61-0006

	Veiksmų programa:
	2014–2020 metų Europos Sąjungos fondų investicijų veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2016 m. birželio mėn.

	
	veiklų pabaiga:
	2020 m. spalio mėn.

	Projekto vertė:
	395.452,51 Eur 

	Finansavimo šaltiniai:
	Europos sąjungos struktūrinių fondų lėšos (Europos regioninės plėtros fondo lėšos) ir Joniškio rajono savivaldybės biudžeto lėšos

	Projekto tikslas:
	Pagerinti mokykloje vykdomų neformaliojo švietimo veiklų kokybę ir padidinti jų prieinamumą

	Projekto aprašymas:
	Joniškio Algimanto Raudonikio meno mokykla yra vienintelė mokykla rajone, teikianti muzikos ir dailės neformalaus ugdymo paslaugas, ypač reikalingas vaikams bei bendruomenei. Meno mokyklos infrastruktūros pagerinimas, pastato modernizavimas ir įrangos bei baldų atnaujinimas sudarytų geresnes sąlygas vaikų meniniam ugdymui.
Šiuo metu pastato patalpos yra tik dalinai pritaikytos: pasižymi bloga garso izoliacija, nesandariais langais, mokyklos salė nuo įkūrimo (1966 m.) nebuvo remontuota. Mokykla daug dėmesio skiria ugdymo proceso gerinimui, bet vien savo išgalėmis yra nepajėgi atnaujinti minėtos infrastruktūros. Atkreiptinas dėmesys, kad dėl infrastruktūros trūkumų į mokyklą negali patekti žmonės su negalia, kuriems kūrybinė ir meninė veikla yra ypač svarbi. Atnaujintose patalpose numatoma organizuoti vaikų bei jaunimo šventes, nacionalinių švenčių minėjimus, vakarones, padėti integruotis neįgaliesiems į kultūrinę veiklą.
Projekto veiklos
Rangos darbai bus atliekami pagal UAB „Atamis“ parengtą „Joniškio Algimanto Raudonikio meno mokyklos pastato, Vilniaus g. 14, Joniškyje, kapitalinis remontas“ techninį projektą. Numatoma atlikti šiuos darbus:
· Perplanuoti patalpas, atlikti jų apdailą, įrengti keltuvą (pritaikant žmonėms su negalia).
· Pertvarkyti šildymo ir vėdinimo sistemą, pakeisti prietaisus naujais.
· Pertvarkyti vidaus vandentiekio ir nuotekų sistemą.
· Įrengti gaisrinę signalizaciją, telekomunikacijos ir elektros tinklus.
Siekiant vykdyti neformalaus ugdymo veiklas, be pastato pritaikymo darbų, reikalinga įsigyti šiai veiklai būtiną įrangą ir baldus, kurių Joniškio Algimanto Raudonikio meno mokykla neturi. Reikalinga veiklą papildyti tokiu inventoriumi:
· molbertai – 10 vnt.,
· presas – 1 vnt.,
· džiovyklė – 3 vnt.,
· grafikos stalas – 1 vnt.,
· krosnis – 1 vnt.,
· mokyklinis komplektas – 24 vnt.,
· mokyklinis stalas – 1 vnt.,
· vestibiulio ir salės baldai – 1 kompl.

	Projekto rezultatas:
	Atnaujintos Joniškio Algimanto Raudonikio meno mokyklos patalpos, iš viso bus sutvarkyta 673,6 kv. m., įsigyta kokybiškam vaikų neformaliam ugdymui reikalinga įranga, padidintas teikiamų paslaugų efektyvumas ir prieinamumas.

	Darius Ščiglinskas, Joniškio rajono savivaldybės administracijos 
Ekonominės plėtros ir investicijų skyriaus vyr. specialistas, 
tel. (8 426) 52 090, el. paštas darius.sciglinskas@joniskis.lt

